**ELŐTERJESZTÉS**



BALATONMÁRIAFÜRDŐ KÖZSÉG ÖNKORMÁNYZATI KÉPVISELŐ-TESTÜLETÉNEK

**2021. december 13-ai nyilvános ülésére**

**TÁRGY:**

**Szervezeti és Működési Szabályzat módosítása –**

**kormányzati funkciók felülvizsgálata**

**ELŐADÓ:**

Mestyán Valéria

címzetes főjegyző

**Készült**: Balatonmáriafürdő Község Önkormányzat Képviselő-testületének 2021. december 13-ai nyilvános testületi ülésére

**Tárgy**: Szervezeti és Működési Szabályzat módosítása –kormányzati funkciók felülvizsgálata

**Tisztelt Képviselő-testület!**

# Az önkormányzat törzskönyvi nyilvántartása és az önkormányzat számlarendjében, könyvviteli rendszerében szereplő kormányzati funkciók (COFOG) összhangját meg kell teremteni. A tevékenységeket a kormányzati funkciók és államháztartási szakágazatok osztályozási rendjéről szóló 15/2019. (XII. 7.) PM rendelet szerint kell meghatározni.

# Az SzMSz-ben 1.mellékletében felsorolt tevékenységek sorába fel kell venni a 072111 Háziorvosi alapellátás, 096015 Gyermekétkeztetés köznevelési intézményben - mely a veszélyhelyzeti étkeztetéssel kapcsolatos könyvvezetési feladatokhoz kapcsolódik.

# Ennek alapja az önkormányzat Szervezeti és Működési Szabályzatáról szóló 18/2019. (X.24.) önkormányzati rendelet 1. melléklete szerinti kormányzati funkciók (COFOG) felülvizsgálata, és szükséges módosítása, mely alapján kezdeményezhető a Magyar Államkincstárnál a törzskönyvi nyilvántartásban a kormányzati funkciók módosítása. Ennek érdekében a következő rendelet-tervezet megtárgyalását és elfogadását terjesztem elő.

**Balatonmáriafürdő Község Önkormányzata Képviselő-testületének**

**.../.... (...) önkormányzati rendelete**

**a képviselő-testület Szervezeti és Működési Szabályzatáról szóló 18/2019.(X.24.) önkormányzati rendelet módosításáról**

Balatonmáriafürdő Község Önkormányzat képviselő-testülete az Alaptörvény 32. cikk (2) bekezdésében kapott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva, a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében foglalt felhatalmazás alapján a következőket rendeli el:

**1. §**

A képviselő-testület Szervezeti és Működési Szabályzatáról szóló Balatonmáriafürdő Község Önkormányzat Képviselő-testülete 18/2019. (X.24.) önkormányzati rendelete 1. melléklete helyébe az 1. melléklet lép.

**2. §**

Ez a rendelet a kihirdetését követő harmadik napon lép hatályba.

Galácz György Mestyán Valéria

polgármester címzetes főjegyző

Kihirdetve: 2021. december

Mestyán Valéria

címzetes főjegyző

1.melléklet

**Az ellátandó, és a kormányzati funkció szerint besorolt alaptevékenységek, rendszeresen ellátott vállalkozási tevékenységek**

| **Kormányzati funkció** | **megnevezés** |
| --- | --- |
| 011130 | Önkormányzatok és önkormányzati hivatalok jogalkotó és általános igazgatási tevékenysége |
| 013320 | Köztemető-fenntartás és működtetés |
| 013350 | Az önkormányzati vagyonnal való gazdálkodással kapcsolatos feladatok |
| 016080 | Kiemelt állami és önkormányzati rendezvények |
| 041233 | Hosszabb időtartamú közfoglalkoztatás |
| 041237 | Közfoglalkoztatási mintaprogram |
| 045160 | Közutak, hidak, alagutak üzemeltetése, fenntartása |
| 047410 | Ár- és belvízvédelemmel összefüggő tevékenységek |
| 051030 | Nem veszélyes (települési) hulladék vegyes (ömlesztett) begyűjtése, szállítása, átrakás |
| 062020 | Településfejlesztési projektek és támogatásuk |
| 064010 | Közvilágítás |
| 066010 | Zöldterület-kezelés |
| 066020 | Város- és községgazdálkodási egyéb szolgáltatások |
| **072111** | **Háziorvosi alapellátás** |
| 074031 | Család és nővédelmi egészségügyi gondozás |
| 074032 | Ifjúság-egészségügyi gondozás |
| 081061 | Szabadidős park, fürdő és strandszolgáltatás |
| 082042 | Könyvtári állomány gyarapítása, nyilvántartása |
| 082044 | Könyvtári szolgáltatások |
| 082064 | Múzeumi közművelődési, közönségkapcsolati tevékenység |
| 082091 | Közművelődés- közösségi és társadalmi részvétel fejlesztése |
| 082092 | Közművelődés- hagyományos közösségi kulturális értékek gondozása |
| 083020 | Könyvkiadás |
| 091140 | Óvodai nevelés, ellátás működtetési feladatai |
| **096015** | **Gyermekétkeztetés köznevelési intézményben** |
| 102031 | Idősek nappali ellátása |
| 106020 | Lakásfenntartással, lakhatással összefüggő ellátások |

**Az önkormányzat telephelyei:**

1. Háziorvosi Szolgálat 8648 Balatonkeresztúr Zrínyi Miklós u. 2.

2. Helytörténeti Gyűjtemény 8647 Balatonmáriafürdő Gróf Széchényi Imre tér 9.

3. Andrássy Mária Közösségi Ház 8647 Balatonmáriafürdő Bajcsy-Zs. u. 257.

4. Településüzemeltetés 8647 Balatonmáriafürdő Gróf Széchenyi Imre tér 9.

5. Védőnői Szolgálat 8648 Balatonkeresztúr Keszeg u. 7.

6. Településüzemeltetés (telephely): 8647 Balatonmáriafürdő Vasút tér 4.

**Végső előterjesztői indokolás**

A Magyar Államkincstár Törzskönyvi Nyilvántartásában és az Önkormányzat Számlarendjében, valamint a könyvviteli rendszerében szereplő kormányzati funkciókat indokolt és szükségszerű felülvizsgálni, hogy a kormányzati funkciók (COFOG) összhangja biztosított legyen. Ennek alapja az önkormányzat esetében a Szervezeti és Működési Szabályzatban meghatározott kormányzati funkciók módosítása, majd törzskönyvi nyilvántartásban történő átvezetése.

**Előzetes hatásvizsgálati lap**

**Balatonmáriafürdő Község Önkormányzata Képviselő-testületének a Szervezeti és Működési Szabályzatáról szóló 18/2019.(X.24.) önkormányzati rendelet módosításához**

(a jogalkotásról szóló 2010. évi CXXX. törvény 17.§-a alapján)

A tervezett jogszabály várható következményei, különösen

1. ***társadalmi hatás****: nincs*
2. **gazdasági hatása**: nincs
3. **költségvetési hatásai**: nincs
4. **környezeti következményei:** nincs
5. **egészségi következményei**: a tervezetnek egészségi következménye nincs
6. **adminisztratív terheket befolyásoló hatásai**: A rendelet kihirdetését követően a Magyar Államkincstárnál a törzskönyvi nyilvántartásban levő Cofogok módosítását kell bejelenteni 8 napon belül.
7. **megalkotásának szükségessége:** mert ezzel biztosítható a Mák által vezetett törzskönyvi nyilvántartásban, az önkormányzat számlarendjében, a könyvviteli rendszerben szereplő kormányzati funkciók összhangja.
8. **alkalmazásához szükséges személyi, szervezeti, tárgyi és pénzügyi feltételek:** rendelkezésre áll.

Balatonmáriafürdő, 2021. 12. 08.

Mestyán Valéria sk.

címzetes főjegyző